Bolesť chrbtice vystreľujúca do končatiny
Co mozem pouzit na bolest vyzarovanie dolnakkncatina zchrbtice uzivam diompraz75mg 2x denne ale bolest gradujepoobede dakujem
Dobrý deň,
ďakujeme za Vašu otázku.
Okrem protizápalových liekov je pri bolesti vhodný na dlhodobejšiu liečbu liek
Milgamma N
, ktorý podporuje správnu funkciu nervového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Na zníženie napätia kostrového svalstva je v sortimente voľnopredajných liekov dostupný
Guajacuran
. Užíva sa v dávke 1 tableta 3-5 x denne.
Pre lepšiu účinnosť a rýchlejšiu úľavu je vhodné doplniť magnézium (horčík), ktorý priaznivo pôsobí na svaly a nervy, a preto je dôležitý pre správne fungovanie pohybového aparátu.
V prípade nedostatočného účinku uvedenej liečby, najmä pri pretrvávajúcej bolesti vystreľujúcej smerom do nôh, je potrebné sa obrátiť opakovane na ošetrujúceho lekára. Pri takomto type bolesti sa môže jednať o vážnejšie diagnózy ako je napríklad vysunutá platnička, kedy je potrebné podstúpiť odborné vyšetrenia, ktoré ukážu stav chrbtice a medzistavcových platničiek a následne sa určí vhodný typ liečby. Možnosťou je aj cvičenie pod dohľadom fyzioterapeuta, či iné rehabilitačné metódy.
Prajem skorú úľavu od ťažkostí.
S pozdravom
PharmDr. Veronika Kiabová